இறையன்பு (இந்திய ஆட்சிப் பணியாளர்)

வெங்கடாசலம் இறையன்பு (V. Irai Anbu) என்பது இவருக்கு வீட்டில் வைத்த இயற்பெயராகும். இவர் இந்திய ஆட்சி பணி அதிகாரியாக பணி புரிகிறார். இவர் தமிழக அரசின் முதன்மை செயலாளராக நியமிக்கப்பட்டுள்ளார். மேலும் எழுத்தாளராகவும், பத்திரிக்கையாளராகவும், கல்வியாளராகவும், நம்பிக்கை அளிக்கக் கூடிய பேச்சாளராகவும் உள்ளார். இவர்  தன்னுடைய பண்முகத்தன்மை கொண்ட அறிவாற்றலை பயன்படுத்தி, தமிழக இளைஞர்களை ஊக்கப்படுத்தும் விதமாகாகவும் வழி நடத்திவருகிறார்.

சிறு வயது வாழ்க்கை
தமிழ்நாட்டிலுள்ள சேலம் மாவட்டத்தின் காட்டூர் என்ற கிராமத்தில் 1963 ம் வருடம் செப்டம்பர் மாதம் பதினாறாம் நாள் பிறந்தார். இவர் நடுத்தரக் குடும்பத்தை சேர்ந்தவராவார். பயனளிக்கக்கூடிய உயர்ந்த சிந்தனைகளைக் கொண்ட,  நல்ல நோக்கமுள்ள வாழ்க்கையை வாழ தனது பள்ளி நாட்களில் இருந்தே மிக ஆர்வமாக இருந்தார். திருப்புகழ் என்ற இவரது சகோதரரும் குஜராத் மாநிலத்தின் ஆட்சிப் பணியில் பணிபுரிகிறார். குஜராத்தில் நடந்த நிலநடுக்கத்தின்போது இவர் ஆற்றிய பணிகள் குறிப்பிடத்தக்கது. நேபாள நாட்டின் மறுசீரமைப்பு பணிகளுக்காக அந்நாட்டின் திட்டக்குழு இவரை அழைத்து ஆலோசனை பெற்றது.

கல்வி
இவர் இளங்கலை வேளாண்மைப் படிப்பை முடித்துள்ளார். ஆட்சிப் பணிக்கு வந்த பின்னர் முதுநிலை வணிக நிர்வாகம், ஆங்கிலம், தொழிலாளர் நிர்வாகம், உளவியல் போன்ற துறைகளில் முதுகலைப் பட்டம் பெற்றதோடு நில்லாமல் ஆங்கிலம் மற்றும் மேலாண்மையில் ஆராய்ச்சி மேற்படிப்பினை முடித்து பட்டம் பெற்றுள்ளார்.  மேலும் இந்தியில் "ப்ரவீண்" மற்றும் சம்ஸ்கிருதத்தில் "கோவிதா" போன்ற பட்டங்களையும் பெற்றுள்ளார். இவர் இளங்கலை (வேளாண்மை) பல்கலை கழகத்தின் முதல் மாணவனாக திகழ்ந்தார். 1987 ஆம் ஆண்டு நடைபெற்ற  இந்திய ஆட்சிப் பணித் தேர்வில் அனைத்து இந்திய அளவில் 15 வது இடத்தைப் பெற்றார்.

தொழில்

நிர்வாகியாக

முனைவர் வெ. இறையன்பு ஒரு வித்தியாசமான இந்திய ஆட்சிப் பணி நிர்வாகியாவார். தொடர்ந்து அதிகாரத்தைச் செலுத்துவதன் மூலம் ஆட்சி அதிகாரத்தை கையாள்வதில் தொன்று தொட்டு இருப்பதிலிருந்து இவர் வேறுபட்டுக் காணப்படுகிறார். உள்ளார்ந்த திறன்களாலும் ஆன்மீக நோக்கு நிலையிலும் நாட்டம் கொண்டவராகவும் இருக்கிறார். இவர் தனது வாழ்வை ஒரு தேடலின் பயணமாக மாற்றிக்கொண்டார். இந்த தேடலானது பல கரைகளை அதாவது இலக்கிய வெளிப்பாடு, பகுத்தறிவைத் தேடுதல் மற்றும் குறிக்கோளுடன் கூடிய பகிர்ந்தளித்தல் ஆகியவற்றைத் தொடுகிறது. ஏறத்தாழ முப்பது ஆண்டுகளாக அரசாங்கத்தில் பல்வேறு துறைகளில் பணியாற்றியுள்ளார். கிராமப்புற ஏழைகளுடன் நெருக்கமாக இணைந்து பணியாற்றி வருகிறார். அவரது தொழில் வாழ்க்கையின் தொடக்கத்திலிருந்தே, அப்பழுக்கற்ற உறுதியான நேர்மையுடன் காணப்படுகிறார். அவர் நியாயமான நிர்வாகியாக பணியாற்றி அரசாங்க இயந்திரத்தை மேம்படுத்துவதுடன், பயனுள்ள நிர்வாகத்தையும் வழங்கி வருகிறார். சில நேரங்களில், மனுதாரர் வீட்டிற்கு திரும்புவதற்கு முன்னர் அவர்களின் குறைகள் களையப்பட்டதுண்டு. ஊழல் தடுப்பு மற்றும் முறைகேடுகளை ஒழிக்கும் விதமாக செயல்படுகின்றார். இது போன்றவைகளை கட்டமைப்பதில் மிக உறுதியாக இன்றளவும் செயல்பட்டு வருகிறார்.

துணை ஆட்சியர், நாகப்பட்டினம் பிரிவு

 நாகப்பட்டினம் மாவட்டத்தின் துணை ஆட்சியராகப் பணிபுரிந்த போது, அம்மாவட்டத்தைப் பிரிப்பதற்கும் மற்றும் வெள்ள நிவாரண நடவடிக்கைகளிலும் முக்கிய பங்கு வகித்தார். மாவட்ட ஆட்சியர் அலுவலகத்திற்கான கட்டடங்கள், ஆட்சியரின் குடியிருப்பு மற்றும் ஆட்சியர் அலுவலர்களின் குடியிருப்பு போன்றவற்றிக்கான இடங்கள் கண்டறியப்பட்டது. பொது பொதுமக்களிடம் இருந்த அவரது தனிப்பட்ட ஈடுபாடு காரணமாக குறுகிய காலத்தில் இந்த கடினமான பணியை முடிக்க உதவியது.
 சிலிக்கா மணல் கடத்தல்காரர்கள் முறையான ஆவணங்கள் இல்லாமல் காரைக்காலுக்கு கடத்திச் செல்வது  தடுக்கப்பட்டு, அதற்கான உரிமத்தை வழங்கியதன் மூலம் அரசாங்க வருவாயை அதிகப்படுத்தினார். இரவு நேரங்களில் அடிக்கடி ஆய்வு நடத்தி மணல் கடத்தலைத் தடுத்ததின் மூலமும் அரசாங்க வருவாய் அதிகரித்தது.
 நெல்லுக்கான நேரடி கொள்முதல் மையங்களை நிறுவி அதை திறம்பட கண்காணித்தன் மூலம் அருகிலுள்ள மாநிலங்களுக்கு நெல்லின் சட்டவிரோத கடத்தல் தடுக்கப்பட்டது. 
 பாராளுமன்றம் மற்றும் சட்டமன்றத் தேர்தல்கள் எந்தவொரு சட்ட ஒழுங்கு விவகாரமும் இல்லாமல் நடத்தப்பட்டது. தேர்தல் சமயங்களில் ஒரு அசாதாரண சம்பவம் கூட நடந்தது இல்லை.

மேற்கோள்கள் 

1963 பிறப்புகள்
வாழும் நபர்கள்
இந்திய ஆட்சிப் பணி அலுவலர்கள்